laion/Wikipedia-Exotic huggingface dataset:
বাঁশবনের তিতির

বাঁশবনের তিতির মাঝারি আকারের ভূচর পাখি। পৃথিবীর সব বাঁশবনের তিতির বাম্বুসিকোলা (Bambusicola) গণের অন্তর্গত। এই গণে মাত্র দুইটিটি প্রজাতি অন্তর্ভুক্ত এবং প্রজাতি দুইটি চীন এবং দক্ষিণ ও দক্ষিণ-পূর্ব এশিয়া জুড়ে বিস্তৃত। প্রজাতি দুইটি হল: পাহাড়ি বাঁশবনের তিতির, Bambusicola fytchii চীনের বাঁশবনের তিতির, Bambusicola thoracicus চীনে পাওয়া মায়োসিন যুগের শেষের দিকের প্রস্তরখণ্ডে বাঁশবনের তিতিরের জীবাশ্ম পাওয়া গেছে। এ সকল জীবাশ্ম প্রমাণ করে যে এদের উৎপত্তি পঞ্চাশ লক্ষ বছরেরও আগে হয়েছিল।
লিসা র‌্যান্ডল

লিসা র‌্যান্ডল (ইংরেজি: Lisa Randall) (জন্ম ১৮ই জুন, ১৯৬২) হার্ভার্ড বিশ্ববিদ্যালয়ে পদার্থবিজ্ঞানের অধ্যাপক। পদার্থবিজ্ঞানে তার হাতেখড়ি নিউ ইয়র্ক শহরের স্টাইভসন্ট হাই স্কুলে পড়ার সময়। ন্যাশনাল ওয়েস্টিংহাউস সায়েন্স ট্যালেন্ট সার্চ-এ তিনি যুগ্মভাবে প্রথম স্থান লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে স্নাতক (১৯৮৩) ও পিএইচডি (১৯৮৭) ডিগ্রি লাভ করেন। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লির প্রেসিডেন্ট্‌স ফেলো, লরেন্স বার্ক্‌লি ল্যাবরেটরির পোস্ট-ডক্টোরাল ফেলো ও হার্ভার্ড বিশ্ববিদ্যালয়ের জুনিয়র ফেলো ছিলেন। ১৯৯১ সালে তিনি এমআইটি-তে সহকারী অধ্যাপক হিসেবে যোগ দেন। ১৯৯৫ সালে সহযোগী অধ্যাপক পদে উন্নীত হন ও ১৯৯৭ সালে পূর্ণ অধ্যাপক হিসেবে টেনিউর পান। ১৯৯৮ থেকে ২০০১ সাল পর্যন্ত তিনি প্রিন্সটন বিশ্ববিদ্যালয় ও এমআইটি-তে যুগ্মভাবে পূর্ণ অধ্যাপক হিসেবে কাজ করেন। ২০০১ সালে তিনি হার্ভার্ডে পূর্ণ অধ্যাপক হিসেবে যোগ দেন। তিনি প্রিন্সটন বিশ্ববিদ্যালয়ের পদার্থবিজ্ঞানের প্রথম মহিলা পূর্ণ অধ্যাপক এবং হার্ভার্ড ও এমআইটি-তে পূর্ণ অধ্যাপক পদপ্রাপ্ত প্রথম মহিলা তাত্ত্বিক বিজ্ঞানী। বিগত পাঁচ বছর যাবৎ তিনি তাত্ত্বিক পদার্থবিজ্ঞানের সবচেয়ে বেশিবার উদ্ধৃত রচয়িতা — এ সময়ে তাকে প্রায় ১০,০০০ বার উদ্ধৃত করা হয়েছে। তার সবচেয়ে বিখ্যাত দুটি গবেষণাপত্র হল: "A Large mass Hierarchy From a Small Extra Dimension" (প্রায় ২৫০০ উদ্ধৃতি) এবং "An Alternative to Compactification" (প্রায় ২৫০০ উদ্ধৃতি)। দুটি গবেষণাপত্রেই "কুঞ্চিত (Warped) জ্যামিতি/সময়-স্থান" নিয়ে আলোচনা করা হয়েছে এবং দেখানো হয়েছে একটি অতিরিক্ত মাত্রার সাহায্যে মহাকর্ষের অসীম অতিরিক্ত মাত্রা ও দুর্বলতা ব্যাখ্যা করা সম্ভব। Randall, Lisa (২০০৫)। Warped Passages: Unraveling the Universe's Hidden Dimensions। Ecco। আইএসবিএন ০-০৬-০৫৩১০৮-৮।  American Academy of Arts and Sciences-এর সদস্য American Physical Society-র ফেলো Alfred P. Sloan Foundation Research Fellowship বিজয়ী National Science Foundation Young Investigator Award বিজয়ী DOE Outstanding Junior Investigator Award বিজয়ী Westinghouse (now Intel) Science Talent Search বিজয়ী Premio Caterina Tomassoni e Felice Pietro Chisesi Award বিজয়ী (২০০৩) Klopsted Award from the American Society of Physics Teachers (AAPT) বিজয়ী (২০০৬) Newsweek-এর Who’s Next in 2006-এর একজন Seed Magazine-এর Year in Science Icons-এর একজন প্রফেসর র‌্যান্ডলের হার্ভার্ড ওয়েবসাইট ওয়েব্যাক মেশিনে আর্কাইভকৃত ১৩ এপ্রিল ২০১৩ তারিখে নিউ ইয়র্ক টাইম্‌স-এর সম্পাদকীয় পাতায় ১৮ই সেপ্টেম্বর, ২০০৫-এ র‌্যান্ডলের প্রকাশিত নিবন্ধের প্রতিলিপি On Gravity, Oreos and a Theory of Everything দিস উইক ইন সায়েন্স-কে ৯ই মে, ২০০৬-এ দেয়া বেতার সাক্ষাৎকার অক্টোবর ২০০৫-এ সায়েন্টিফিক অ্যামেরিকানে প্রকাশিত জীবনী
রবার্ট জর্জ ওয়ার্ডল রামজে

কর্নেল রবার্ট জর্জ ওয়ার্ডল রামজে (জানুয়ারি ২৫, ১৮৫২-এপ্রিল ২২, ১৯২১) ছিলেন ব্রিটিশ সেনাবাহিনীর সদস্য ও প্রকৃতিবিদ। তার পিতার নাম রবার্ট বেলফোর ওয়ার্ডল রামজে। তার মাতা লুইজা ছিলেন জর্জ, অষ্টম মার্কুইস অব টুইডেল-এর তৃতীয় কন্যা। রামজে শিয়াম ও হ্যারোতে তার শিক্ষা সমাপ্ত করেন। ১৮৭১ সালে তিনি ব্রিটিশ সেনাবাহিনীর হ্যাম্পশায়ার রেজিমেন্টে যোগ দেন। তার কর্মক্ষেত্র ছিল ভারত, আফগানিস্তান ও বার্মায়। ছেলেবেলা থেকেই তার পাখি বিষয়ে ব্যাপক আগ্রহ ছিল। পাখি বিষয়ক আগ্রহের ফলস্বরূপ ১৮৭২ সালে তিনি ব্রিটিশ অর্নিথোলজিস্টস ইউনিয়নের সদস্যপদ লাভ করেন। ১৯১৩ থেকে ১৯১৮ পর্যন্ত তিনি ইউনিয়নের সভাপতি ছিলেন। তিনি পরবর্তীতে জ্যুলজিক্যাল সোসাইটির ফেলো নির্বাচিত হন। তার নানা রকম কাজের মধ্যেও তিনি পক্ষীবিজ্ঞান নিয়ে গবেষণা করে যান। তিনি আর্থার হে, নবম মার্কুইস অব টুইডেল-এর বোনপো ছিলেন। হে নিজে একজন পক্ষীবিদ ছিলেন। রামজে হে'র সংগ্রহ করা ২০ হাজার পাখির নমুনা উত্তরাধিকার সূত্রে লাভ করেন। এই বিশাল সংগ্রহ পরবর্তীকালে ব্রিটিশ মিউজিয়ামে প্রদর্শিত হয়। তার জীবদ্দশায় তিনি দুইটি গ্রন্থ রচনা করেন: The Ornithological works of Arthur 9th Marquis of Tweeddale (১৮৮১) ও Guide to the birds of Europe and North Africa। দ্বিতীয় গ্রন্থটি তার মৃত্যুর পর ১৯২৩ সালে প্রকাশিত হয়। ভারতের পক্ষীবিদ অ্যালান অক্টোভিয়ান হিউমের সাথে তার যোগাযোগ ছিল। Clarke, William Eagle (1923) Preface in Guide to the Birds of Europe and North Africa. Gurney and Jackson, London. Anon. 1921. Obituary. Ibis 538-540. Warr, F. E. 1996. Manuscripts and Drawings in the ornithology and Rothschild libraries of The Natural History Museum at Tring. BOC. Guide to the birds of Europe and North Africa
বউ কথা কও

ভারতীয় কোকিল বা বউ কথা কও (ইংরেজি: Indian Cuckoo, বৈজ্ঞানিক নাম: Cuculus micropterus) কোকিল গোত্রীয় পাখি পরিবারের সদস্য। কোকুলিফর্মস বর্গের অন্তর্ভুক্ত বউ কথা কও পাখিটি এশিয়া মহাদেশের বাংলাদেশ, ভারত, পাকিস্তান, শ্রীলঙ্কার পূর্বঞ্চল থেকে ইন্দোনেশিয়া, চীনের উত্তরাঞ্চল, রাশিয়া প্রভৃতি দেশে দেখা যায়। একাকী, নিভৃতচারী ও লাজুক পাখি হিসেবে এর পরিচিতি রয়েছে। বনাঞ্চলসহ উন্মুক্ত গাছ-গাছালিপূর্ণ এলাকা থেকে শুরু করে ৩,৬০০ মিটার উঁচুতেও এদের দেখা যায়। মাঝারি আকারের কোকিলজাতীয় পাখি হিসেবে বউ কথা কও পাখির স্ত্রী-পুরুষকে একই রকম দেখতে লাগে। এদের ঊর্ধ্বাংশে ধূসর এবং পিছনের অংশে কালো পালক রয়েছে। লেজটি বিস্তৃত থাকে। প্রাপ্তবয়স্ক পাখির মাথা ও পাখায় বাদামী এবং সাদা বর্ণের পালকের সংমিশ্রণ লক্ষ করা যায়। এদের অক্ষিগোলক ধূসর থেকে হলুদ বর্ণের। চোখের মণি হালকা বাদামী থেকে লোহিত আকারের হয়ে থাকে। স্ত্রীজাতীয় বউ কথা কও পাখি সনাক্তকরণের সহজ উপায় হল, পুরুষের তুলনায় এদের গলা, বুক ও লেজের দিক হালকা ধূসর বর্ণের হয়। পেটের অংশটুকু সরু থাকে। পাখিটি অতি উচ্চৈস্বরে সুর করে ডেকে ওঠে। সাধারণভাবে তাদের ডাকে যে চারটি বোল শনাক্ত করা হয়ে থাকে, সেগুলো শুনতে লাগে অনেকটা - অরেঞ্জ-পিকো, বো-ক-টা-কো, ক্রসওয়ার্ড পাজল বা ওয়ান মোর বোটল। অঞ্চলভেদে সুরের ভিন্নতা খুব কমই দেখা যায়। বাংলা ভাষায় বো-ক-টা-কো-কেই আঞ্চলিকভাবে বৌ কথা কও নামে অভিহিত করা হয়। চীনে এ সুরটির মাধ্যমে শেষ থেকে জেগে ওঠাকে নির্দেশ করে। ভারতের কাঙ্গরা উপত্যকায় পাখির ডাককে হোয়ার ইজ মাই শিপ নামে শোনা যায়, যার অর্থ হচ্ছে মৃত রাখালের আত্মা। বউ কথা কও পরজীবি পাখি হিসেবে পরিচিত। স্ত্রীজাতীয় পাখিটি একটিমাত্র ডিম পাড়ে। ফিঙে এবং কাকের ন্যায় কালো পাখির বাসায় ডিম পেড়ে উধাও হয়ে যায়। অবশ্য ডিম পাড়ার পূর্বে ফিঙে অথবা কাকের একটি ডিম খেয়ে ফেলে কিংবা নিচে ফেলে দেয়। চীনের উত্তরাংশে পাখিটির ডিম পাড়ার মৌসুম হচ্ছে মে থেকে জুলাই, ভারতীয় উপমহাদেশে মার্চ থেকে আগস্ট, বার্মায় জানুয়ারি থেকে জুন এবং মালয় উপত্যকায় জানুয়ারি থেকে আগস্ট পর্যন্ত সময়কাল। ১২ দিন অতিবাহিত হবার পর ডিম ফুটে বাদামী বর্ণের বাচ্চা জন্মে। আমুর এলাকায় ১৪ দিন সময় ব্যয় হয়। BirdLife International (2009). Cuculus micropterus. 2008 IUCN Red List of Threatened Species. IUCN 2008. Retrieved on 21 June 2009. Gould, John (1837) Proceedings of the Zoological Society of London p. 137 (Himalayas) Payne, Robert B.; Sorenson, Michael D. (২০০৫)। The cuckoos। Library Genesis। Oxford ; New York : Oxford University Press। আইএসবিএন 978-0-19-850213-5।  Whistler, Hugh (১৯২৬)। "XXXII.–The Birds of the Kangra District, Punjab."। Ibis (ইংরেজি ভাষায়)। 68 (4): 724–783। আইএসএসএন 1474-919X। ডিওআই:10.1111/j.1474-919X.1926.tb05635.x।  Payne, RB (2005). The Cuckoos.. Oxford University Press.. pp. 25, 101, 492–494 The Internet Bird Collection Images at ADW
পাইকনোনোটাস

পাইকনোনোটাস (Pycnonotidae পাইকনোনোটিডি) গোত্রের অন্তর্গত একটি গণ। মোট ৪০টি প্রজাতি এ গণের অন্তর্গত। পাইকনোনোটাস গণের অন্তর্গত প্রজাতিসমূহ মাঝারি আকারের বৃক্ষচারী পাখি। ঠোঁট মাঝারি ধরনের, চাপা ও লম্বাটে। ডানা গোলাকার। চাঁদির পালক খাড়া করতে পারে। মাথার পালক অনেকক্ষেত্রে লম্বাটে। সুরমামাথা বুলবুল (Pycnonotus aurigaster) কমলাদাগী বুলবুল (Pycnonotus bimaculatus) ডোরাকান বুলবুল (Pycnonotus blanfordi) এশীয় লালচে-চোখ বুলবুল (Pycnonotus brunneus) ধূসর-ঠুঁটি বুলবুল (Pycnonotus cyaniventris) ফোলাকোমর বুলবুল (Pycnonotus eutilotus) দাগীগলা বুলবুল (Pycnonotus finlaysoni) মেটে বুলবুল (Pycnonotus flavescens) হিমালয়ী বুলবুল (Pycnonotus leucogenys) দাগী বুলবুল (Pycnonotus leucogrammicus) পাকড়া বুলবুল (Pycnonotus melanoleucos) নীলচে বুলবুল (Pycnonotus nieuwenhuisii) আফ্রিকার লালচে-চোখ বুলবুল (Pycnonotus nigricans) জলপাই-ডানা বুলবুল (Pycnonotus plumosus) সাদাচোখ বুলবুল (Pycnonotus simplex) আঁশবুক বুলবুল (Pycnonotus squamatus) দাগীডানা বুলবুল (Pycnonotus striatus) তিলাঘাড় বুলবুল (Pycnonotus tympanistrigus) হলদে বুলবুল (Pycnonotus urostictus) বাদামি-বুক বুলবুল (Pycnonotus xanthorrhous) খড়মাথা বুলবুল (Pycnonotus zeylanicus) সিপাহি বুলবুল (Pycnonotus jocosus) হলদেকান বুলবুল (Pycnonotus penicillatus) শ্বেতভ্রু বুলবুল (Pycnonotus luteolus) কালোঝুঁটি বুলবুল (Pycnonotus melanicterus) বাংলা বুলবুল (Pycnonotus cafer) আফ্রিকান বুলবুল (Pycnonotus barbatus) ডডসনের বুলবুল (Pycnonotus (barbatus) dodsoni) সোমালীয় বুলবুল (Pycnonotus (barbatus) somaliensis) কালোচাঁদি বুলবুল (Pycnonotus (barbatus) tricolor) কালোমাথা বুলবুল (Pycnonotus atriceps) ধূসরমাথা বুলবুল (Pycnonotus priocephalus) হলুদগলা বুলবুল (Pycnonotus xantholaemus) শ্বেতপুচ্ছ বুলবুল (Pycnonotus sinensis) হলুদপুচ্ছ বুলবুল (Pycnonotus goiavier) সাদাকান বুলবুল (Pycnonotus leucotis) চশমাপরা বুলবুল (Pycnonotus erythropthalmos) সাদা চশমাপরা বুলবুল (Pycnonotus xanthopygos) স্টিয়ানের বুলবুল (Pycnonotus taivanus) অন্তরীপ বুলবুল (Pycnonotus capensis) লালমুখো বুলবুল (Pycnonotus hualon) জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৪২৬।
রিচার্ড কার্প

রিচার্ড কার্প টুরিং পুরস্কার বিজয়ী মার্কিন কম্পিউটার বিজ্ঞানী, এবং কম্প্লেক্সিটি তত্ত্ব ও এলগরিদম তত্ত্ব মৌলিক অবদানের জন্য খ্যাত। কার্প হার্ভার্ড বিশ্ববিদ্যালয় থেকে ১৯৫৫ সালে ব্যাচেলর্স, ১৯৫৬ সালে মাস্টার্স এবং ১৯৫৯ সালে ডক্টরেট ডিগ্রি অর্জন করেন। গণিত উদ্ভববিজ্ঞান প্রকল্পে রিচার্ড কার্প. ACM Crossroads magazine interview/bio of Richard Karp Karp's Home Page at Berkeley
মালু মিয়া

মালু মিয়া (জন্ম: অজানা- মৃত্যু: ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মালু মিয়ার জন্ম নরসিংদী জেলার রায়পুর উপজেলার দড়িগাঁও গ্রামে। তার বাবার নাম আফতাবউদ্দিন মিয়া। তার স্ত্রীর নাম আমেনা বেগম। তাদের তিন মেয়ে, চার ছেলে। মালু মিয়া চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে নিয়মিত মুক্তিবাহিনীর জেড ফোর্সের অধীনে যুদ্ধ করেন। তাকে তৃতীয় ইস্ট বেঙ্গল রেজিমেন্টের চার্লি (সি) কোম্পানিতে অন্তর্ভুক্ত করা হয়। জামালপুর জেলার বাহাদুরাবাদ, দেওয়ানগঞ্জ, সিলেট জেলার ছাতক, সালুটিকর, টেংরাটিলাসহ আরও কয়েকটি স্থানে তিনি সাহসিকতার সঙ্গে যুদ্ধ করেন। ১৯৭১ সালে সুরমা নদীর তীরে ছাতকে পাকিস্তানি বাহিনীর শক্ত ঘাঁটি ছিলো। এটি ছিলো ভারত-বাংলাদেশ সীমান্ত থেকে ১০-১১ মাইল দূরে। ১৪ অক্টোবর ভোরে মুক্তিবাহিনীর ব্যাটালিয়ন শক্তির একটি দল সেখানে আক্রমণ করে। মুক্তিযোদ্ধারা ছিলেন কয়েকটি দলে বিভক্ত। এই আক্রমণে চার্লি (সি) দলে ছিলেন মালু মিয়া। এই দলের ওপর দায়িত্ব ছিল কাটঅফ পার্টি হিসেবে কাজ করার। যাতে দোয়ারা বাজার হয়ে ওয়াপদার বাঁধ বা সুরমা নদীপথ ধরে পাকিস্তানি সেনাবাহিনীর কোনো রিইনফোর্সমেন্ট না আসতে পারে। ১৩ অক্টোবর রাতে মালু মিয়ারা ভারতের বাঁশতলা থেকে রওনা হন। তাদের প্রতিরক্ষা অবস্থান নেওয়ার কথা ছিল ছাতকের কাছে টেংরাটিলায়। খুব ভোরে কয়েকটি নৌকায় সেখানে পৌঁছামাত্র তাদের নৌকার দিকে ধেয়ে আসে গুলিবৃষ্টি। পাকিস্তানি সেনাবাহিনী তাদের সব নৌকায় একযোগে আক্রমণ চালায়। আকস্মিক এই ঘটনার জন্য মালু মিয়ারা মোটেও প্রস্তুত ছিলেন না। প্রথম ধাক্কাতেই তাদের দলের ব্যাপক ক্ষয়ক্ষতি হয়। তার সহযোদ্ধা অনেকে গুলিবিদ্ধ হয়ে শহীদ বা আহত হন। গুলিবৃষ্টির মধ্যে জীবন বাঁচাতে তিনি ও তার সহযোদ্ধারা পানিতে ঝাঁপ দেন। নৌকাগুলো পানিতে ডুবে যায়। তাড়াহুড়ো করতে গিয়ে কারও কারও অস্ত্র হাত থেকে পানিতে পড়ে হারিয়ে যায়। জীবন-মৃত্যুর চরম এই সন্ধিক্ষণে মালু মিয়া মনোবল হারাননি। চারদিকে গভীর পানি। আশপাশে ছিল না কোনো শুকনা স্থান বা আশ্রয় নেওয়ার জায়গা। গুলিবৃষ্টির মধ্যে সেখানে থাকা মানে নির্ঘাত প্রাণ হারানো। তার পরও সহযোদ্ধাদের বাঁচাতে তিনি সাঁতাররত অবস্থায় তার অস্ত্র দিয়ে পাকিস্তান সেনাবাহিনীর অবস্থান লক্ষ্য করে পাল্টা গুলি শুরু করেন। তার সাহসিকতা দেখে অন্যান্য যাঁদের অস্ত্র হারিয়ে যায়নি তারা কেউ কেউ অনুপ্রাণিত হয়ে গুলি করা শুরু করেন। এতে অস্ত্রহীন মুক্তিযোদ্ধাদের পশ্চাদপসরণে সুবিধা হয়। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-০৭-২০১২"। ২০১৪-০১-২৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৯৫। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৫৮। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
আসাদ আলী (মুক্তিযোদ্ধা)

একই নামের অন্যান্য ব্যক্তিবর্গের জন্য দেখুন আসাদ আলী (দ্ব্যর্থতা নিরসন)। আসাদ আলী (জন্ম: অজানা - মৃত্যু: ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আসাদ আলীর জন্ম গোপালগঞ্জ সদর উপজেলার ঘোষেরচর গ্রামে। তার বাবার নাম কালু মোল্লা। তার স্ত্রীর নাম হাসিনা বেগম। তাদের চার মেয়ে, তিন ছেলে। আসাদ আলী ইপিআরে চাকরি করতেন। ১৯৭১ সালে যশোর সেক্টরের ৪ নম্বর উইংয়ের অধীনে যাদবপুরে কর্মরত ছিলেন। মুক্তিযুদ্ধ শুরু হলে ২৭ মার্চ যাদবপুর ক্যাম্পে পাকিস্তানি ক্যাপ্টেন সাদেক খান এসে তাদের অস্ত্র জমা দিতে বলে। তখন তারা বিদ্রোহ করে ঝাঁপিয়ে পড়েন যুদ্ধে। সেদিন ক্যাপ্টেন সাদেক ও তার দলবল তাদের হাতে মারা পড়ে। এরপর বিভিন্ন স্থানে তারা পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধে তার ভূমিকা ছিল গুরুত্বপূর্ণ। ১৯৭১ সালের ৩ নভেম্বর মুক্তিযুদ্ধের চূড়ান্ত পর্যায়ে মুক্তিবাহিনীর ছোট একটি দল যশোরের চৌগাছার ভারত-বাংলাদেশ সীমান্তে হিজলীতে পাকিস্তান সেনাবাহিনীর একটি টহল দলকে অ্যামবুশ করে। আক্রমণকারী মুক্তিযোদ্ধাদের এই দলে ছিলেন আসাদ আলী। তারা বেশিরভাগ ইপিআর সদস্য, মুক্তিবাহিনীর ৮ নম্বর সেক্টরের বয়রা সাব-সেক্টরের অধীন মুক্তিযোদ্ধা। তাদের নেতৃত্বে ছিলেন অলীককুমার গুপ্ত। সেখানে আছে সীমান্ত চৌকি (বিওপি)। মুক্তিযুদ্ধ চলাকালে হিজলীতে পাকিস্তান সেনাবাহিনীর নিয়মিত আনাগোনা ছিল। সেদিন আসাদ আলীসহ মুক্তিযোদ্ধারা সকালে সীমান্ত অতিক্রম করে সেখানে গোপনে অবস্থান নেন। সকাল আনুমানিক নয়টার দিকে পাকিস্তান সেনাবাহিনীর টহল দল অ্যামবুশস্থলে হাজির হলে আসাদ আলীসহ মুক্তিযোদ্ধা সবার অস্ত্র গর্জে ওঠে। তীব্র গোলাগুলির মুখে পাকিস্তান সেনাবাহিনীর ওই টহল দলের ব্যাপক ক্ষয়ক্ষতি হয়। তবে কিছুক্ষণের মধ্যেই সেনারা বিপর্যয় কাটিয়ে ওঠে। আক্রান্ত পাকিস্তানি সেনাদের জন্য পাশের ঘাঁটি থেকে দ্রুত সাহায্য চলে আসে। এরপর পাকিস্তানি সেনারাই মুক্তিযোদ্ধাদের ঘেরাও করে পাল্টা আক্রমণ চালায়। এতে মুক্তিযোদ্ধাদের ক্ষুদ্র দলটি বেশ ঝুঁকির সম্মুখীন হয়। এ সময় আসাদ আলী অত্যন্ত ধৈর্য ও বুদ্ধিমত্তার সঙ্গে পরিস্থিতি মোকাবিলা করেন। চরম বিপদেও তিনি ভেঙে পড়েননি। আসাদ আলী তখন সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। এর মধ্যে মুক্তিবাহিনীর বয়রা সাব-সেক্টরে পৌঁছে যায় তাদের সংকটের খবর। সেখান থেকে মুক্তিযোদ্ধাদের নতুন দল এসে তাদের সঙ্গে যোগ দেয়। ভারতীয় সেনাবাহিনীর আর্টিলারি সাপোর্টও তারা পান। তখন পাকিস্তানি সেনারা পুনরায় চাপের মধ্যে পড়ে। দিশেহারা পাকিস্তানি সেনারা এরপর সহযোদ্ধাদের মৃতদেহ ও নিজেদের অনেক অস্ত্রশস্ত্র ফেলে কোনো রকমে পালিয়ে যায়। সেদিন যুদ্ধে আসাদ আলীদের দলের একজন মুক্তিযোদ্ধা শহীদ ও কয়েকজন আহত হন। পাকিস্তান সেনাবাহিনীর ছয়-সাতজন নিহত ও অনেক আহত হয়। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ২৭-০৭-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৯৫। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৫৮। আইএসবিএন 9789849025375।
শাহাদত

শাহাদত বা শহাদত (আরবি: شهادة শুনুন) একটি মুসলিম বিশ্বাস। আরবীতে এর অর্থ "সাক্ষ্য দেয়া"। ইসলামে শাহাদত‌ (বা শহাদত) বলতে আল্লাহ্‌র একত্ব ও মুহম্মদ যে তার শেষ নবী তার শপথ নেয়াকে বোঝায়। শহাদত‌ আবৃত্তি করাকে সুন্নী মুসলমানেরা ইসলামের পাঁচ স্তম্ভের একটি মনে করেন। আরবি: أشهد أن لا إله إلاَّ لله ، وأشهد أن محمد رسول الله বাংলা অনুবাদ: "আমি সাক্ষ্যি দিচ্ছি যে, আল্লাহ বিনে খোদা নাই নেই আর সাক্ষ্যি যে, মুহম্মদ আল্লাহর পয়গম্বর।" ঘোষণাগুলি নিম্নরূপ: لَا إِلَٰهَ إِلَّا ٱللَّٰهُ lā ʾilāha ʾillā -llāhu আইপিএ: [laː ʔi.laː.ha ʔil.la‿ɫ.ɫaː.hu] আল্লাহ ছাড়া কোনো খোদা নাই। مُحَمَّدٌ رَّسُولُ ٱللَّٰهِ muḥammadur rasūlu -llāhi আইপিএ: [mu.ħam.ma.dur ra.suː.lu‿ɫ.ɫaː.hi] মুহম্মদ আল্লাহর রসূল। উপরের বিবৃতি দুটি সাধারণ আশহাদু আন (“আমি সাক্ষ্য দিচ্ছি যে”) বাক্যাংশ দ্বারা শুরু হয়, ফলে পূর্ণরূপ দাঁড়ায়: أَشْهَدُ أَنْ لَا إِلَٰهَ إِلَّا ٱللَّٰهُ وَأَشْهَدُ أَنَّ مُحَمَّدًا رَسُولُ ٱللَّٰهِ ašhadu ʾan lā ʾilāha ʾilla -llāhu, wa-ʾašhadu ʾanna muḥammadan rasūlu -llāhi আইপিএ: [ʔaʃ.ha.du ʔan laː ʔi.laː.ha ʔil.la‿ɫ.ɫaː.hu wa.ʔaʃ.ha.du ʔan.na mu.ħam.ma.dan ra.suː.lu‿ɫ.ɫaː.hi] আমি সাক্ষ্য দিচ্ছি যে, আল্লাহ বিনে কোনো খোদা নাই। আমি আরও সাক্ষ্য দিচ্ছি যে, মুহম্মদ আল্লাহর পয়গম্বর। Audio শিয়া ইসলামে এর সাথে তৃতীয় সাক্ষ্য (শাহাদত আস-সলাসা) যোগ করা হতে পারে: عَلِيٌّ وَلِيُّ ٱللَّٰهِ ʿalīyun walīyu -llāhi আইপিএ: [ʕa.liː.jun wa.liː.ju‿ɫ.ɫaː.h] আলী আল্লাহর ওলী। ফলস্বরূপ: أَشْهَدُ أَنْ لَا إِلَٰهَ إِلَّا ٱللَّٰهُ وَأَشْهَدُ أَنَّ مُحَمَّدًا رَسُولُ ٱللَّٰهِ وَأَشْهَدُ أَنَّ عَلِيًّا وَلِيُّ ٱللَّٰهِ ašhadu ʾan lā ʾilāha ʾilla -llāhu, wa-ʾašhadu ʾanna muḥammadan rasūlu -llāhi wa-ʾašhadu ʾanna ʿalīyan walīyu -llāhi আইপিএ: [ʔaʃ.ha.du ʔan laː ʔi.laː.ha ʔil.la‿ɫ.ɫaː.hu wa.ʔaʃ.ha.du ʔan.na mu.ħam.ma.dan ra.suː.lu‿ɫ.ɫaː.hi wa.ʔaʃ.ha.du ʔan.na ʕa.liː.jan wa.liː.ju‿ɫ.ɫaː.hi] আমি সাক্ষ্যি দিচ্ছি যে, আল্লাহ বিনে খোদা নাই। আমি আরও সাক্ষ্যি দিচ্ছি যে, মুহম্মদ আল্লাহর রসূল। আমি আরও সাক্ষ্য দিচ্ছি যে, আলী আল্লাহর ওলী। Malise Ruthven (জানুয়ারি ২০০৪)। Historical Atlas of Islam। Harvard University Press। পৃষ্ঠা 14। আইএসবিএন 978-0-674-01385-8। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৫।  Richard C. Martín। Encyclopedia of Islam & the Muslim World। Granite Hill Publishers। পৃষ্ঠা 723। আইএসবিএন 978-0-02-865603-8। [স্থায়ীভাবে অকার্যকর সংযোগ] Frederick Mathewson Denny (২০০৬)। An Introduction to Islam। Pearson Prentice Hall। পৃষ্ঠা 409। আইএসবিএন 978-0-13-183563-4। ৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৭।  Mohammad, Noor (১৯৮৫)। "The Doctrine of Jihad: An Introduction"। Journal of Law and Religion। 3 (2): 381–397। জেস্টোর 1051182। ডিওআই:10.2307/1051182।
বিবির পারা কন্তারলা

বিবির পারা কন্তারলা বা বেঁচে আছি গল্পটা বলব বলে নোবেলবিজয়ী কলম্বিয়ান সাহিত্যিক গাব্রিয়েল গার্সিয়া মার্কেসের একটি আত্মজীবনী। গ্রন্থটি ২০০২ খ্রিষ্টাব্দে প্রথম স্প্যানিশ ভাষায় প্রকাশিত হয়। পরে এডিথ গ্রসম্যান অনুদিত বইটি পেঙ্গুইন বুকস প্রকাশ করে ২০০৩ সালে। এর বাংলা অনুবাদটি প্রকাশ করেছে ঢাকা থেকে ঐতিহ্য। অনুবাদ করেছেন তপন শাহেদ। মার্কেজের জন্ম থেকে ২৮ বছর বয়স পর্যন্ত ঘটনাবলী এই বইয়ে অন্তর্ভুক্ত করা হয়েছে। লাতিন আমেরিকার ইতিহাস ও সংস্কৃতির মতই মার্কেসের ব্যক্তিগত জীবন বৈচিত্র্যময়। নানার বর্ণাঢ্য জীবন, ব্যক্তিত্ব ও ভালবাসা মার্কেজের জীবনে গভীর ছাপ ফেলেছে। কলম্বিয়ার রক্তাক্ত ইতিহাসের মধ্যে বেড়ে ওঠা মার্কেজের ব্যক্তিগত জীবনের ভীতি, বাবা-মার দারিদ্র্য এবং তার বিরুদ্ধে সংগ্রাম, সাহিত্যের জন্য তার উন্মত্ততা ও আত্মোৎসর্গ, তৃপ্তিহীন যৌনজীবনের বিশদ ছবি উঠে এসেছে এ গ্রন্থে। মার্কেস বিংশ শতাব্দীর শেষভাগে এসে আত্মজীবনী লেখার সিদ্ধান্ত নেন। এই সিদ্ধান্তেরই ফলশ্রুতি বিবির পারা কন্তারলা।, কিন্তু মার্কেস চেযেছিলেন মোট তিন খণ্ডে আত্মজীবনী লিখবেন। এটি প্রথম খণ্ড। কিন্তু ক্যান্সারে আক্রান্ত হওয়ার কারণে তিনি পরবর্তী খণ্ডদ্বয় রচনা করে যেতে পারেন নি। গ্রন্থের সারসংক্ষেপ ওয়েব্যাক মেশিনে আর্কাইভকৃত ৬ অক্টোবর ২০১২ তারিখে Márquez, Gabriel García (২০০৪)। Edith Grossman (Translator), সম্পাদক। Living to Tell the Tale। Vintage International। আইএসবিএন 1-4000-3454-X।
জর্জ পি. স্যান্ডারসন

জর্জ পেরেজ স্যান্ডারসন (১৮৪৮-১৮৯২) ছিলেন ব্রিটিশ-ভারতের একজন ব্রিটিশ পক্ষীবিদ। তার প্রধান কর্মক্ষেত্র ছিল চট্টগ্রামে। স্যান্ডারসন ১৮৪৮ সালে ভারতে জন্মগ্রহণ করেন। তার পিতা রেভারেন্ড ড্যানিয়েল স্যান্ডারসন ছিলেন একজন প্রোটেস্ট্যান্ট মিশনারী। ১৮৪২ থেকে ১৮৬৭ পর্যন্ত তিনি ভারতে কাজ করেন। ছোটবেলায় পড়াশোনার জন্য স্যান্ডারসনকে ইংল্যান্ডের ককারমাউথে তার পৈতৃক নিবাসে ফেরত পাঠানো হয়। ১৮৫৮ থেকে ১৮৬৩ পর্যন্ত বাথের কিংসউড স্কুলে তিনি পড়াশোনা করেন। ১৮৬৪ সালে ১৬ বছর বয়সে তিনি ভারতে ফিরে আসেন। ভারতে সরকারী কাজকর্মের পাশাপাশি অবসর সময়ে শিকারে তিনি আত্মনিবেশ করেন। তার শিকারের বড় একটা অংশ জুড়ে ছিল বাঘ, হাতি ও গৌর। তিনি একটি উপন্যাস লেখেন এবং সেখানে বন্য হাতি কীভাবে ধরতে হয় ও বশ করতে হয় সে ব্যাপারে নতুন একটি পদ্ধতির কথা উল্লেখ করেন। এ পদ্ধতিতে হাতিকে গর্তে না ফেলে বেড়া দিয়ে ঘেরা একটা জায়গায় এনে আটকে ফেলা হয়। স্থানীয়ভাবে এই পদ্ধতিটি খেদা নামে পরিচিত। ১৮৭৪ সালে স্যান্ডারসন এই পদ্ধতির আবও উন্নয়ন করেন এবং নতুন পদ্ধতিতে বেশ সাফল্য পান। তিনি ভারতে ব্রিটিশ সরকারের খেদা বিভাগে ঢাকা ও মাইসোর অঞ্চলের প্রধান নিযুক্ত হন। দক্ষিণ ও উত্তর-পূর্ব ভারত থেকে এ পদ্ধতিতে একশ'রও বেশি হাতি ধরেন তিনি। পার্বত্য চট্টগ্রামে ১৯৬০-এর দিকেও খেদা পদ্ধতিতে হাতি ধরা হত। জর্জ পি. স্যান্ডারসন Thirteen years among the wild beasts of India নামক একটি গ্রন্থ রচনা করেন। ১৮৯২ সালে চেন্নাইয়ে যক্ষায় ভুগে তিনি মৃত্যুবরণ করেন। Kheddah ওয়েব্যাক মেশিনে আর্কাইভকৃত ১৪ মে ২০১২ তারিখে, Facts and information about elephants. Sir Theodore Tasker, "Petersen sahib", The Kipling Journal', Dec. 1971. Thirteen years among the wild beasts of India: their haunts and habits from personal observations; with an account of the modes and capturing and taming elephants (1879), স্যান্ডারসন লিখিত গ্রন্থ।
দেব-দূত

স্বর্গীয় দূত বা দেব-দূত বিভিন্ন ধর্মগ্রন্থে বর্ণিত ঐশ্বরিক আত্মা ও অতিপ্রাকৃতিক কাল্পনিক ব্যক্তিত্ববিশেষ। গ্রীক শব্দ এঞ্জেলোস থেকে এঞ্জেল শব্দটি এসেছে যার অর্থ হচ্ছে বার্তাবাহক। বিভিন্ন ধর্মগ্রন্থে দেব-দূত শব্দটি বারংবার এসেছে। ঈশ্বরের সেবক এবং স্বর্গ-মর্ত্যের মধ্যকার মধ্যস্থতাকারীরূপে তাকে উপস্থাপন করা হয়েছে। বই-পুস্তক, চলচ্চিত্রে দেব-দূতকে প্রায়শঃই এক জোড়া পাখনা সহযোগে এবং উজ্জ্বল আলোকচ্ছটা নিয়ে আবির্ভূত হবার দৃশ্যধারনের মাধ্যমে চিত্রিত করা হয়েছে। পাখার মাধ্যমে তাদের দ্রুতিগতিময়তা এবং উজ্জ্বল আলোকচ্ছটার মাধ্যমে ঐশ্বরিক উপস্থিতি নির্দেশ করা হয়। তিনি স্ত্রী, পুরুষ, শিশু, বৃদ্ধসহ নানা লিঙ্গ, বয়সের আকার-আকৃতি নিয়ে পৃথিবীতে আসেন। দেব-দূত অত্যন্ত শক্তিধর, প্রাণবন্ত আত্মার অধিকারী হিসেবে ঈশ্বরের আদেশ প্রতিপালন করেন এবং তার গুণগান করেন। তারা কখনো কখনো মানব রূপ ধারণ করে মানুষের কাছাকাছি আবির্ভূত হয়ে থাকেন। তিনি বা তারা ঐশ্বরিক বার্তা সহকারে ঈশ্বরের পছন্দসই ব্যক্তির কাছে ব্যক্তিগতভাবে মনুষ্য রূপ ধারণ করে উপস্থিত হন কিংবা স্বপ্নে দেখা দেন। বাইবেলে স্বর্গীয় দূতকে মাইকেল বা প্রধান রাজপুত্র; গ্যাব্রিয়েল, যিনি কুমারী মাতা মেরিকে প্রভু যীশুর মাতা হবার কথা বলেছেন এবং ক্যাথলিক বাইবেলে রাফায়েল নামে উল্লেখ করা হয়েছে। দেব-শিশু হিসেবে তারা পাখনা মেলে আবির্ভূত হন।এজিকিয়েল তাদের পাখনায় সৃষ্ট শব্দকে খরস্রোতা পানির গর্জন ধ্বনির সাথে তুলনা করেছেন। সেরাফিয়াম বা জ্বলন্ত দেবদূতেরও পাখা রয়েছে ও উচ্চ শ্রেণীর দেব-দূত হিসেবে পরিচিত। তারা ঈশ্বরের গুণগান ও স্তবক পাঠ করে থাকেন। তারা খুবই উচ্চ শব্দ করে মন্দির কাঁপিয়ে তোলেন। এছাড়াও, সর্বোচ্চ শ্রেণীর দেব-দূত হিসেবে রয়েছেন আর্কের্ঞ্জেল। তারা সাধু-পুরোহিত হয়ে ক্যাথলিক চার্চে অবাধ বিচরণ করেন। The Free Dictionary [১] retrieved 1 September 2012 "Matthew 26:53"। ১৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Hebrews 13:2"। ১৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Matthew 1:20"। ১৫ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Daniel 10"। ১৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Luke 1:26-38"। ২৬ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Ezekiel 10:1"। ১৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Ezekiel 1:24"। ১৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  "Isaiah 6:4"। ১৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১২।  উইকিমিডিয়া কমন্সে দেব-দূত সংক্রান্ত মিডিয়া রয়েছে। উইকিউক্তিতে দেব-দূত সম্পর্কিত উক্তির সংকলন রয়েছে। Catholic Encyclopedia entry on angels Zoroastrian angels Jewish Encyclopedia entry on angels Angels in Islam টেমপ্লেট:Christian angelic hierarchy